لیبیا-دا فعالیت گؤسترن دؤولت و اؤزل هاوا یولو شیرکت‌لری دونن گئجه‌دن بری داوام ائدن قارشیدورما‌لار سببیندن پایتاخت طرابلس-ا اوچوش‌لاری دایاندیریب.
لیبیا-نین دؤولت هاوا یولو شیرکتی  "Afriqiyah Airways"دن وئریلن یازیلی آچیقلامادا پایتاخت‌داکی اولوسلار آراسی " معیتیقه" هاوا لیمانینا اوچوش‌لارین دایاندیریلدیغی بیلدیریلیب.
آچیقلامادا اوچوش‌لارین مصراته  هاوا لیمانیندان حیاتا کئچیریله‌جگی بیلدیریلیب. قئید اولونوب کی، لیبیا هاوا یول‌لاری دا مصراته اوچوش‌لارینی حیاتا کئچیریر.
اولوسلار آراسی "معیتیقه" هاوا لیمانی‌نین مودیری هاوا لیمانیندا فعالیت‌لرین داوام ائتدیگینی، لاکین بعضی هاوا یولو شیرکت‌لری‌نین احتیاط تدبیری اولا‌راق اوچوش‌لارینی مصراته-یه کؤچوردوگونو سؤیله‌ییب.
بیلدیریلیب کی، بنغازی-دن طرابلس-ا اوچوش‌لار دا قارشیدورما سببیندن دایاندیریلیب.
آوقوستون 14-د اپایتاختین بعضی یئرلرینده "رادا"، لیبیا پرزیدنت شوراسی‌نین صدرلیگینه باغلی جینایت و ترورلا موباریزه ایداره‌سی ایله میللی بیرلیک حکومتینه باغلی "444 تیپی" آراسیندا توققوشما‌لار باش وئریب.
لیبیا حاکمیتی بو گون پایتاختین گونئی ینده و "عین‌زاره" بؤلگه‌لرینده قارشیدورما‌لارین داوام ائتدیگینی آچیقلاییب.
میللی بیرلیک حکومتیندن و پرزیدنت شوراسیندان موناقیشه‌لر و اونلارین سبب‌لری ایله باغلی هئچ بیر آچیقلاما وئریلمه‌ییب.
اؤلکه مئدیاسی ایسه قارشیدورمانین فیتی‌لی‌نین "رادا"نین جینایت و ترورلا موباریزه بؤلمه‌سی‌نین "444-جو تیپی"نین قوموتانی محمود حمزه نی ساخلاماسی ایله آلوولاندیغینی ادعا ائدیب.
خاطیرلاداق کی، می‌ین 28-ده پایتاخت طرابلس-دا طرف‌لر آراسیندا قیسامودتلی توققوشما‌لار اولوب.
"رادا" و "444-جو تیپ" اؤلکه‌نین باتی سیندا فعالیت گؤسترن ان گوجلو ایکی میلیس قروپلاشماسی حساب اولونور.
لیبیانین باتی بؤلگه‌لرینده فعالیت گؤسترن، خالق آراسیندا میلیس معناسینی وئرن "میلیشیات" کیمی تانینان موستقیل سلاح‌لی قروپ‌لار آراسیندا موختلیف فاصیله‌لرله توققوشما‌لار باش وئریر.
فرق‌لی گئییم‌لری ایله تانینان بو سلاح‌لی قروپ‌لار کاغیذ اوزرینده پرزیدنت شوراسی، باش ناظیرلیک و ایچ ایشلر ناظیرلیگینه باغلی اولسا‌لار دا، موستقیل فعالیت گؤستریرلر.
